Кухороги
Кухорогите (Bovidae) са семейство преживни тревопасни бозайници от разред Чифтокопитни (Artiodactyla). Отличават се с неразклонените си кухи рога, присъщи на мъжките, но при някои видове и женските имат рога. Тези рога представляват израстъци на черепните кости, покрити с рогова обвивка от видоизменен епидермален слой на кожата. За разлика от Еленовите не сменят рогата си и те растат през целия им живот. На краката имат два или четири пръста, като крайните втори и пети пръст са закърнели и не опират в земята. Приспособени са за хранене с твърда растителност, във връзка с което са развити високи коронки на кътните зъби. Долните кучешки зъби плътно опират в съседните резци. Стомахът им е разделен на четири дяла – търбух, мрежа, книжка и сирище, и с някои изключения имат жлъчен мехур.

Класификация 

 семейство Bovidae – Кухороги
 подсемейство Aepycerotinae – с единствен представител антилопата Импала
 род Aepyceros – импали
 подсемейство Alcelaphinae – Кравоподобни антилопи, бубали
 род Alcelaphus (Sigmoceros)
 род Beatragus (Alcelaphus)
 род Connochaetes – антилопи гну
 род Damaliscus
 подсемейство Antilopinae – Антилопи (газели, антилопи джуджета и сайга)
 род Ammodorcas – газели дибатаг
 род Antidorcas – газели спрингбок
 род Antilope – антилопи еленокози
 род Dorcatragus – антилопи бейра
 род Eudorcas (Gazella)
 род Gazella – газели
 род Litocranius – жирафови газели геренук
 род Madoqua (Rhynchotragus) – антилопи дик дик
 род Nanger (Gazella)
 род Neotragus – антилопи джуджета
 род Oreotragus – скални антилопи клипшпрингер
 род Ourebia – антилопи ориби
 род Procapra – средноазиатски газели, дзерени
 род Raphicerus – антилопи грисбок и стийнбок
 род Saiga – сайги
 подсемейство Bovinae – Говеда (вкл. Винторогите антилопи (Strepsicerotini))
 род Bison – бизони
 род Bos – говеда
 род Boselaphus – антилопи нилгау
 род Bubalus – биволи
 род Pseudonovibos – нов род говеда, чието съществуване е спорно
 род Pseudoryx – нов род говеда саола
 род Syncerus – африкански биволи
 род Taurotragus – антилопи кана
 род Tetracerus – четирироги антилопи
 род Tragelaphus – антилопи куду, ниала, ситатунга и др.
 подсемейство Caprinae – Кози (кози, овце, овцебик и др.)
 род Ammotragus
 род Budorcas – такини
 род Capra – кози
 род Capricornis (Naemorhedus) – серау
 род Hemitragus – тарове
 род Naemorhedus (Nemorhaedus) – горали
 род Oreamnos – снежни кози
 род Ovibos – овцебикове
 род Ovis – овце
 род Pseudois – барали, сини овни
 род Rupicapra – диви кози
 подсемейство Cephalophinae – Дукери
 род Cephalophus
 род Philantomba (Cephalophus)
 род Sylvicapra
 подсемейство Hippotraginae – Конски антилопи, саблероги антилопи
 род Addax – антилопи адакс
 род Hippotragus – конски антилопи
 род Oryx – орикси
 подсемейство Pantholopinae – с единствен представител антилопата Оронго (Pantholops hodgsonii)*
 род Pantholops – тибетски антилопи оронго
 подсемейство Peleinae – с единствен представител антилопата Рийбок (Pelea capreolus)**
 род Pelea – сърнени антилопи пелеа или рийбок
 подсемейство Reduncinae – Водни козли
 род Kobus (Adenota, Onotragus) – водни козли
 род Redunca – редунки

 В някои източници Тибетската антилопа Оронго се отнася или към Антилопите (Antilopinae) или към Козите (Caprinae)
 В някои източници Сърнената антилопа Пелеа или Рийбок се отнася към Водните козли (Reduncinae)

Източници 
 Mammal Species of the World, 3rd edition
 Марков, Георги. Бозайници. Наука и изкуство. София, 1988, с. 238